Maria José Dupré

Maria José Dupré, jaiotzez Maria José Fleury Monteiro, (Botucatu, 1905eko maiatzaren 1a – Guarujá, 1984ko maiatzaren 15a) brasildar idazlea izan zen, batez ere Éramos Seis eleberriagatik eta Cachorrinho Samba haurrentzako liburu sailagatik ezaguna.

 Bizitza 
Antônio Lopes de Oliveira Monteiro eta Rosa de Barros Fleury Cardosoren alaba, Maria José Fleury Monteiro Botucatuko Bela Vista etxaldean jaio zen. Lehen mailako ikasketak etxean egin zituen, eta margolaritza eta musika Colégio dos Anjos-en ikasi zituen (gaur egun Santa Martzelina ikastetxea). Gaztetan ere, munduko liburu klasikoak ondo ezagutu zituen.

São Paulora bizitzera joan zenean, irakasle moduan Caetano de Campos eskolan. Leandro Dupré ingeniariarekin ezkondu ondoren, idazten hasi zen. Guztira hogei urte eman zituen São Paulon eta azkenean jaioterrira itzuli zen. 

1939an lehen ipuina, Meninas tristes izenekoa, argitaratu zuen O Estado de S. Paulo egunkarian. 1941ean O Romance de Teresa Bernard eleberria idatzi zuen, Civilização Brasileira argitaletxeak kaleratua. Bi urte geroago Éramos Seis eleberria argitaratu zuen, Raul Pompéia saria irabazi zuena. 1944 eta 1969 artean, hainbat liburu argitaratu zituen gazte zein helduentzat. São Pauloko Idazleen Elkarteko administrazio kontseiluko kide ere izan zen. 

1984ko maiatzaren 15ean hil zen Guaruján, São Paulo estatuko kostaldean. 

 Sariak 

 1944: Brasilgo Letren Akademiaren Raul Pompéia saria
 1964: Jabuti saria

 Lanak 
Ipuinak
 Meninas tristes (1939)
 A Casa do Ódio (1951)

Eleberriak
 O Romance de Teresa Bernard (1941)
 Éramos Seis (1943)
 Luz e Sombra (1944)
 Gina (1945)
 Os Rodriguez (1946)
 Dona Lola (1949)
 Vila Soledade (1953)
 Angélica (1955)
 Menina Isabel (1965)
 Os Caminhos (1969)

Haur eta gazteentzako liburuak
 Aventuras de Vera, Lucia, Pingo e Pipoca (1943)
 A Ilha Perdida (1945)
 A Montanha Encantada (1945)
 A Mina de Ouro (1946)
 O Cachorrinho Samba (1949)
 O Cachorrinho Samba na Floresta (1950)
 O Cachorrinho Samba na Bahia (1957)
 O Cachorrinho Samba na Fazenda Maristela (1962)
 O Cachorrinho Samba na Rússia (1963)
 O Cachorrinho Samba Entre os Índios (1966)

Mintzaldiak
 Euclides - Marco Literário (1946)
 Lobato, Amigo das Crianças (1949)
 A Responsabilidade do Intelectual na Atualidade (1955)
 Os Animais na Literatura Infantil (1955)
 Grandes Vocações: Vital Brasil (1960)

Hitzaurrea
 Maria (Jorge Isaacs, 1945)

Gidoia
 Apassionata (Guilherme de Almeidarekin batera, 1952)

 Erreferentziak 

 Kanpo estekak 


Kategoria:São Paulo estatuko jendea
Kategoria:Brasilgo eleberrigileak
Kategoria:Brasilgo haur literaturako idazleak
Kategoria:XX. mendeko emakume idazleak
Kategoria:Emakume eleberrigileak
Kategoria:Portugesezko idazleak